
[bookmark: _raiu32f117dk]Η Σύμη υπέστη σοβαρές ζημιές από τα ακραία καιρικά φαινόμενα που προκάλεσαν πλημμύρες και καταστροφές στο νησί την 13η Νοεμβρίου.

[bookmark: _ics3eb16yo6c]Παρά τις διαβεβαιώσεις της κυβέρνησης για χορήγηση αποζημιώσεων της τάξεως των 5.000 ευρώ για τα νοικοκυριά και των 8.000 ευρώ για τις επιχειρήσεις, μέχρι σήμερα, δεν έχουν δοθεί αυτά τα χρήματα ούτε έχει διαμορφωθεί το κανονιστικό πλαίσιο για την εκκίνηση της σχετικής διαδικασίας.
[bookmark: _fknnnnyakf1l]Το παραπάνω, έρχεται σε αντίθεση με άλλες περιοχές της χώρας, όπου η διαδικασία χορήγησης των αποζημιώσεων, σε ανάλογες περιπτώσεις, κινήθηκε σχετικά γρήγορα.
[bookmark: _nq3v1x3ck1rk]Προκαλεί ερωτηματικά, μάλιστα, η έντεχνη προσπάθεια που γίνεται για να ενταθεί το καθεστώς αναβλητικότητας και ασάφειας στη χορήγηση των αποζημιώσεων αλλά και σε κάποιες περιπτώσεις να υπάρξουν αποκλεισμοί.
[bookmark: _vmtsjip70eq1]Για παράδειγμα, οι πολίτες τα νοικοκυριά των οποίων υπέστησαν ζημιές, ενημερώθηκαν ότι δεν θα χορηγηθούν αποζημιώσεις για οικοσκευές και εξοπλισμό που αγοράστηκε πριν από το έτος 2013.
[bookmark: _8yhnx8rghxh4]Το Κράτος, όμως, ζητά από αυτούς τους πολίτες εδώ και χρόνια να είναι συνεπείς στις φορολογικές τους υποχρεώσεις.
[bookmark: _wffipvsdnhzr]Το ίδιο ισχύει και για τις επιχειρήσεις και τους επαγγελματίες του νησιού, όσοι εκ των οποίων είχαν ασφαλιστήρια συμβόλαια, ενδέχεται να μην αποζημιωθούν, ενώ το συγκεκριμένο ζήτημα αποτελεί και μία έμμεση μορφή κωλυσιεργίας, αφού η Πολιτεία ζητά ενημέρωση από τους επιχειρηματίες και επαγγελματίες αλλά και από τις ασφαλιστικές εταιρείες.
[bookmark: _sxxtce30l2rm]Η Πολιτεία, όμως, οφείλει να αντιληφθεί ότι στη Σύμη υπάρχουν νοικοκυριά που η οικοσκευή τους καταστράφηκε, άνθρωποι που βρίσκονται σε απόγνωση και άνθρωποι που αναγκάζονται να αποκαθιστούν τις ζημιές από το υστέρημά τους.
[bookmark: _4bk9h5b0lqpy]Υπάρχουν επιχειρήσεις που έχουν υποστεί σοβαρές ζημιές και καταβάλλουν τεράστια προσπάθεια για να επαναλειτουργήσουν.

[bookmark: _a6qqpf7ezr7n]1. Ποιες είναι οι προθέσεις της κυβέρνησης, ως προς τη χορήγηση των αποζημιώσεων σε νοικοκυριά και επιχειρήσεις της Σύμης που υπέστησαν ζημιές από τις πλημμύρες;
[bookmark: _8jzgpr7bfwre]2. Για ποιο λόγο δεν ισχύει για τη Σύμη ό, τι ισχύει και για τους πλημμυροπαθείς της Δυτικής Αττικής για τους οποίους η διαδικασία υποβολής αιτήσεων για την παροχή αποζημίωσης, ξεκίνησε από τις 29 Νοεμβρίου;

